Avis juridique important

|

32000D0099

2000/99/EHTY: Neuvoston päätös, tehty 24 päivänä tammikuuta 2000, Euroopan hiili- ja teräsyhteisön neuvoa-antavan komitean jäsenille suoritettavista päivärahoista ja korvattavista matkakuluista tehdyn päätöksen 76/228/EHTY muuttamisesta

Virallinen lehti nro L 029 , 04/02/2000 s. 0023 - 0023

NEUVOSTON PÄÄTÖS,tehty 24 päivänä tammikuuta 2000,Euroopan hiili- ja teräsyhteisön neuvoa-antavan komitean jäsenille suoritettavista päivärahoista ja korvattavista matkakuluista tehdyn päätöksen 76/228/EHTY muuttamisesta(2000/99/EHTY)EUROOPAN UNIONIN NEUVOSTO, jokaottaa huomioon Euroopan hiili- ja teräsyhteisön perustamissopimuksen ja erityisesti sen 18 artiklan,sekä katsoo seuraavaa:1) Virkamatkapäivärahojen taulukkoa on mukautettu asetuksella (EY/EHTY/Euratom) N:o 620/1999(1).2) On tarpeen mukauttaa samassa suhteessa Euroopan hiili- ja teräsyhteisön neuvoa-antavan komitean jäsenille korvattavia määriä kyseisen komitean jäsenille koituvien matka- ja oleskelukustannusten nousun huomioon ottamiseksi.3) Tämän vuoksi asetus 76/228/EHTY(2) olisi muutettava,ON PÄÄTTÄNYT SEURAAVAA:1 artiklaKorvataan päätöksen 76/228/EHTY 2 artiklan 1 kohta seuraavasti: "1. Päivärahan määrä on:- 184,40 euroa kokouspäivää kohden,- 143,95 euroa matkustamiseen käytettyä päivää kohden."2 artiklaTämä päätös tulee voimaan sitä päivää seuraavana päivänä, jona sen julkaistaan Euroopan yhteisöjen virallisessa lehdessä.Tehty Brysselissä 24 päivänä tammikuuta 2000.Neuvoston puolestaL. CAPOULAS SANTOSPuheenjohtaja(1) EYVL L 78, 24.3.1999, s. 1.(2) EYVL L 44, 20.2.1976, s. 33, päätös sellaisena kuin se on viimeksi muutettuna päätöksellä 92/550/EHTY (EYVL L 353, 3.12.1992, s. 29).


title: Neuvoston päätös (EU) 2016/2310, annettu 17 päivänä lokakuuta 2016, Euroopan yhteisöjen ja niiden jäsenvaltioiden sekä Jordanian hašemiittisen kuningaskunnan Euro–Välimeri-assosiaatiosopimuksella perustetussa assosiaationeuvostossa Euroopan unionin puolesta esitettävästä kannasta EU:n ja Jordanian välisen kumppanuuden painopisteiden sekä kokonaissuunnitelman hyväksymiseen

text:
               20.12.2016

               FI

               Euroopan unionin virallinen lehti

               L 345/50

         NEUVOSTON PÄÄTÖS (EU) 2016/2310,
   annettu 17 päivänä lokakuuta 2016,
   Euroopan yhteisöjen ja niiden jäsenvaltioiden sekä Jordanian hašemiittisen kuningaskunnan Euro–Välimeri-assosiaatiosopimuksella perustetussa assosiaationeuvostossa Euroopan unionin puolesta esitettävästä kannasta EU:n ja Jordanian välisen kumppanuuden painopisteiden sekä kokonaissuunnitelman hyväksymiseen
   EUROOPAN UNIONIN NEUVOSTO, joka
   ottaa huomioon Euroopan unionin toiminnasta tehdyn sopimuksen ja erityisesti sen 217 artiklan yhdessä sen 218 artiklan 9 kohdan kanssa,
   ottaa huomioon Euroopan komission ja unionin ulkoasioiden ja turvallisuuspolitiikan korkean edustajan ehdotuksen,
   sekä katsoo seuraavaa:

               (1)

               Euroopan yhteisöjen ja niiden jäsenvaltioiden sekä Jordanian hašemiittisen kuningaskunnan Euro–Välimeri-assosiaatiosopimus (1), jäljempänä ’sopimus’, allekirjoitettiin 24 päivänä marraskuuta 1997, ja se tuli voimaan 1 päivänä toukokuuta 2002.

               (2)

               Korkean edustajan ja Euroopan komission 18 päivänä marraskuuta 2015 antamaan yhteiseen tiedonantoon Euroopan naapuruuspolitiikan uudelleentarkastelusta suhtauduttiin myönteisesti 14 päivänä joulukuuta 2015 annetuissa neuvoston päätelmissä, joissa neuvosto muun muassa vahvisti aikomuksensa aloittaa vuonna 2016 uuden vaiheen kumppaneiden kanssa tehtävässä yhteistyössä, mikä voisi tarvittaessa johtaa uusien tavoitteiden asettamiseen kumppanuudelle yhdessä sovittujen prioriteettien ja intressien pohjalta.

               (3)

               Unionin ja Jordanian yhteisenä tavoitteena on saavuttaa rauhan, vaurauden ja vakauden alue, mikä edellyttää yhdessä työskentelyä erityisesti yhteisomistajuuden ja eriyttämisen avulla sekä ottaen huomioon Jordanian keskeisen roolin alueella.

               (4)

               Unioni ja Jordania vastaavat edelleen kaikkein kiireellisimpiin haasteisiin ja jatkavat samalla pyrkimyksiä saavuttaa niiden pitkän aikavälin kumppanuuden ydintavoitteet sekä lisätä maan ja alueen vakautta ja sietokykyä sekä kestävän ja osaamiseen perustuvan talouden kasvua ja sosiaalista kehitystä oikeusvaltioperiaatteen mukaisesti ja demokraattiseen hallintotapaan perustuen.

               (5)

               Sopimuksella perustetussa assosiaationeuvostossa esitettävän unionin kannan olisi sen vuoksi perustuttava tähän liitettyyn päätösluonnokseen,

         ON HYVÄKSYNYT TÄMÄN PÄÄTÖKSEN:
   1 artikla
   Euroopan yhteisöjen ja niiden jäsenvaltioiden sekä Jordanian hašemiittisen kuningaskunnan Euro–Välimeri-assosiaatiosopimuksella perustetussa assosiaationeuvostossa Euroopan unionin puolesta esitettävä kanta EU:n ja Jordanian välisen kumppanuuden painopisteiden sekä kokonaissuunnitelman hyväksymiseen perustuu tähän päätökseen liitettyyn EU–Jordania-assosiaationeuvoston päätösluonnokseen.
   2 artikla
   Tämä päätös tulee voimaan päivänä, jona se hyväksytään.

      Tehty Luxemburgissa 17 päivänä lokakuuta 2016.

            Neuvoston puolesta

            Puheenjohtaja

         F. MOGHERINI

      (1)  Euroopan yhteisöjen ja niiden jäsenvaltioiden sekä Jordanian hašemiittisen kuningaskunnan Euro–Välimeri-assosiaatiosopimus (EYVL L 129, 15.5.2002, s. 3).

      LUONNOS
      12. EU–JORDANIA-ASSOSIAATIONEUVOSTON PÄÄTÖS N:o 1/2016,
      annettu … päivänä …kuuta …,
      EU:n ja Jordanian välisen kumppanuuden painopisteistä sopimisesta
      EU–JORDANIA-ASSOSIAATIONEUVOSTO, joka
      ottaa huomioon Euroopan yhteisöjen ja niiden jäsenvaltioiden sekä Jordanian hašemiittisen kuningaskunnan Euro–Välimeri-assosiaatiosopimuksen,
      sekä katsoo seuraavaa:

                  (1)

                  Euroopan yhteisöjen ja niiden jäsenvaltioiden sekä Jordanian hašemiittisen kuningaskunnan Euro–Välimeri-assosiaatiosopimus, jäljempänä ’sopimus’, allekirjoitettiin 24 päivänä marraskuuta 1997, ja se tuli voimaan 1 päivänä toukokuuta 2002.

                  (2)

                  Sopimuksen 91 artiklassa assosiaationeuvosto valtuutetaan tekemään päätöksiä sopimuksen tavoitteiden saavuttamiseksi ja antamaan aiheellisia suosituksia.

                  (3)

                  Sopimuksen 101 artiklassa määrätään, että osapuolet toteuttavat kaikki yleis- ja erityistoimenpiteet, jotka ovat tarpeen sopimuksesta johtuvien velvoitteiden täyttämiseksi, ja huolehtivat siitä, että sopimuksen tavoitteet saavutetaan.

                  (4)

                  Euroopan naapuruuspolitiikan uudelleentarkastelussa ehdotettiin uuden vaiheen käynnistämistä kumppaneiden kanssa tehtävässä yhteistyössä, jotta kumpikin osapuoli voisi kokea kumppanuuden enemmän omakseen.

                  (5)

                  EU ja Jordania ovat sopineet lujittavansa kumppanuuttaan sopimalla painopisteet vuosiksi 2016–2018, jotta Jordanian sietokykyä ja vakautta voidaan tukea ja lujittaa ja samalla pyrkiä puuttumaan Syyrian pitkittyneen konfliktin vaikutuksiin.

                  (6)

                  Sopimuksen osapuolet ovat sopineet EU:n ja Jordanian välisen kumppanuuden painopisteitä sekä kokonaissuunnitelmaa koskevasta tekstistä, joka tukee sopimuksen täytäntöönpanoa keskittyen yhdessä määriteltyjä yhteisiä etuja koskevaan yhteistyöhön,

            ON HYVÄKSYNYT TÄMÄN PÄÄTÖKSEN:
      1 artikla
      Assosiaationeuvosto suosittaa, että osapuolet panevat täytäntöön tämän päätöksen liitteenä olevat EU:n ja Jordanian välisen kumppanuuden painopisteet sekä kokonaissuunnitelman.
      2 artikla
      Assosiaationeuvosto päättää, että EU:n ja Jordanian välisen kumppanuuden painopisteillä sekä kokonaissuunnitelmalla korvataan EU:n ja Jordanian välinen toimintasuunnitelma, joka tuli voimaan lokakuussa 2012.
      3 artikla
      Tämä päätös tulee voimaan päivänä, jona se hyväksytään.

         Tehty …

               EU–Jordania-assosiaationeuvoston puolesta

               Puheenjohtaja


Avis juridique important

|

32003D0425

2003/425/EY: Komission päätös, tehty 11 päivänä kesäkuuta 2003, komissiota liikennealan onnettomuuksia koskevassa strategiassa neuvovan asiantuntijaryhmän perustamisesta

Virallinen lehti nro L 144 , 12/06/2003 s. 0010 - 0011

Komission päätös,tehty 11 päivänä kesäkuuta 2003,komissiota liikennealan onnettomuuksia koskevassa strategiassa neuvovan asiantuntijaryhmän perustamisesta(2003/425/EY)EUROOPAN YHTEISÖJEN KOMISSIO, jokaottaa huomioon Euroopan yhteisön perustamissopimuksen,sekä katsoo seuraavaa:(1) Euroopan kansalaisten korkeatasoinen ja yhtenäinen suojelu on varmistettava kaikkina aikoina kaikkien liikennemuotojen osalta, ja onnettomuuksien määrää on pyrittävä vähentämään strategian avulla. Onnettomuuksien ja vaaratilanteiden riippumaton tekninen tutkinta on yksi keino parantaa turvallisuutta, koska selvittämällä onnettomuuksien syyt voidaan ehkäistä uusia onnettomuuksia.(2) Onnettomuuksien syiden tutkintaa ei tulisi yhdistää vahinkojen korvaamiseen eikä korvausvastuun määrittämiseen. Sen vuoksi tutkintojen olisi oltava riippumattomia oikeusviranomaisten, vakuutusyhtiöiden, teollisuuden, toiminnanharjoittajien ja sääntelijöiden tai muiden sellaisten osapuolten suorittamista tutkinnoista, joiden edut voivat olla ristiriidassa tutkintaelimelle tai -yksikölle uskotun tehtävän kanssa.(3) Valkoisessa kirjassaan "Eurooppalainen liikennepolitiikka vuoteen 2010"(1) komissio toteaa, että riippumattomia teknisiä tutkintoja, joiden tavoitteena on selvittää onnettomuuksien syyt ja kehittää keinoja, joilla lainsäädäntöä voidaan parantaa, tarvitaan yhä enemmän. Tätä varten komissio suosittaa valkoisessa kirjassa sellaisen riippumattoman asiantuntijakomitean perustamista, "joka toimisi komission yhteydessä ja jonka tehtävänä olisi parantaa voimassa olevaa lainsäädäntöä ja sopeuttaa [eurooppalaiset] menetelmät muun muassa tekniseen kehitykseen".(4) Komissio ehdottaa, että kaikkien riippumattomiin teknisiin onnettomuustutkintoihin liittyvien kysymysten käsittelyä varten perustetaan asiantuntijaryhmä, jonka tehtävänä on neuvoa komissiota liikennealan onnettomuuksia koskevassa strategiassa.(5) Asiantuntijaryhmän perustamisella edistetään muiden asianmukaisten kuulemismenettelyjen ohella riippumattomia onnettomuustutkintoja koskevaa yhteisön politiikkaa. Ryhmän olisi neuvottava komissiota asioissa, jotka liittyvät tarpeeseen parantaa voimassa olevaa lainsäädäntöä, sekä tarvittaessa sellaisten uusien aloitteiden ehdottamisessa, jotka koskevat eri liikennemuotoja, myös (öljy- ja kaasuputkien välityksellä tapahtuvaa) energiansiirtoa voimassa olevan lainsäädännön parantamisen ja menetelmien mukauttamisen osalta,ON TEHNYT TÄMÄN PÄÄTÖKSEN:1 artiklaAsiaPerustetaan komissiota liikennealan onnettomuuksia koskevassa strategiassa neuvova asiantuntijaryhmä, jäljempänä 'asiantuntijaryhmä'.2 artiklaTehtäväAsiantuntijaryhmän tehtävänä on neuvoa komissiota asioissa, jotka liittyvät tarpeeseen parantaa voimassa olevaa lainsäädäntöä, sekä tarvittaessa sellaisten uusien aloitteiden ehdottamisessa, jotka koskevat eri liikennemuotoja, myös (öljy- ja kaasuputkien välityksellä tapahtuvaa) energiansiirtoa, mutta eivät työterveyteen ja -turvallisuuteen liittyviä näkökohtia.3 artiklaKokoonpanoAsiantuntijaryhmä koostuu henkilöistä, jotka ovat päteviä käsittelemään liikenneturvallisuuteen liittyviä kysymyksiä, erityisesti eri liikennemuotoja, myös (öljy- ja kaasuputkien välityksellä tapahtuvaa) energiansiirtoa koskevia riippumattomia teknisiä onnettomuustutkintoja. Ryhmässä on 12 jäsentä, ja sen puheenjohtajana toimii komission edustaja.4 artiklaJäsenten nimittäminen1. Komissio nimittää asiantuntijaryhmän jäsenet henkilökohtaisesti pätevyyttä ja kokemusta koskevilla objektiivisilla perusteilla. Jäsenet valitaan kaksivuotiseksi toimikaudeksi, joka voidaan uusia kerran komission päätöksellä.2. Asiantuntijaryhmän jäsenet jatkavat tehtävässään toimikautensa päätyttyä, kunnes heidän tilalleen on nimitetty uudet jäsenet tai heidät on valittu uudelleen.3. Jäsenen toimikausi päättyy ennen määräaikaa, jos hän eroaa tehtävästä tai kuolee. Tällaisessa tapauksessa komissio nimittää hänen tilalleen uuden jäsenen 2 kappaleessa mainitun menettelyn mukaisesti.4. Jäsenyyttä koskeva hakuilmoitus julkaistaan Euroopan unionin virallisessa lehdessä. Komissio valitsee jäsenet ilmoitukseen vastauksena saatujen hakemusten perusteella. Valintaperusteissa otetaan huomioon ehdokkaiden pätevyys ja kokemus sekä heidän edustavuutensa ja kykynsä osallistua strategisiin keskusteluihin. Valintaperusteilla pyritään kokoonpanoon, jossa eri liikennemuotojen asiantuntijat ovat tasapainoisesti edustettuina.5. Komissio julkaisee asiantuntijaryhmän jäsenluettelon Euroopan unionin virallisessa lehdessä.5 artiklaToimikaudet, työryhmät ja ulkopuoliset asiantuntijat1. Asiantuntijaryhmä kokoontuu komission kutsusta täysistuntoon kahdesti vuodessa komission päätoimipaikassa.2. Asiantuntijaryhmä voi perustaa tilapäisiä työryhmiä täyttääkseen 2 artiklan mukaisen tehtävänsä.3. Puheenjohtaja voi jäsenen pyynnöstä tai omasta aloitteestaan kutsua ulkopuolisia asiantuntijoita käsittelemään erityiskysymyksiä.4. Asiantuntijaryhmän jäsenille ja 3 kohdan nojalla kutsutuille asiantuntijoille korvataan matka- ja oleskelukulut komissiossa voimassa olevien säännösten mukaisesti.6 artiklaLuottamuksellisuusAsiantuntijaryhmän jäsenet eivät saa ilmaista tietoja, jotka he ovat saaneet asiantuntijaryhmässä tai sen eri työryhmissä toimiessaan, sanotun kuitenkaan rajoittamatta EY:n perustamissopimuksen 287 artiklan määräysten soveltamista.7 artiklaTyöjärjestys ja sihteeristö1. Asiantuntijaryhmä vahvistaa työjärjestyksensä.2. Komissio antaa asiantuntijaryhmän käyttöön sihteeristön.8 artiklaVoimaantuloTämä päätös tulee voimaan päivänä, jona se julkaistaan Euroopan unionin virallisessa lehdessä.Tehty Brysselissä 11 päivänä kesäkuuta 2003.Komission puolestaLoyola De PalacioVarapuheenjohtaja(1) KOM(2001) 370, 12. syyskuuta 2001, s. 69.


title: Euroopan parlamentin ja neuvoston päätös (EU) 2015/1872, annettu 6 päivänä lokakuuta 2015, Euroopan unionin solidaarisuusrahaston varojen käyttöönotosta

text:
               20.10.2015

               FI

               Euroopan unionin virallinen lehti

               L 275/30

         EUROOPAN PARLAMENTIN JA NEUVOSTON PÄÄTÖS (EU) 2015/1872,
   annettu 6 päivänä lokakuuta 2015,
   Euroopan unionin solidaarisuusrahaston varojen käyttöönotosta
   EUROOPAN PARLAMENTTI JA EUROOPAN UNIONIN NEUVOSTO, jotka
   ottavat huomioon Euroopan unionin toiminnasta tehdyn sopimuksen,
   ottavat huomioon Euroopan unionin solidaarisuusrahaston perustamisesta 11 päivänä marraskuuta 2002 annetun neuvoston asetuksen (EY) N:o 2012/2002 (1) ja erityisesti sen 4 artiklan 3 kohdan,
   ottavat huomioon talousarviota koskevasta kurinalaisuudesta, talousarvioyhteistyöstä ja moitteettomasta varainhoidosta 2. joulukuuta 2013 tehdyn Euroopan parlamentin, neuvoston ja komission välisen toimielinten sopimuksen (2) ja erityisesti sen 11 kohdan,
   ottavat huomioon Euroopan komission ehdotuksen,
   sekä katsovat seuraavaa:

               (1)

               Euroopan unionin solidaarisuusrahaston, jäljempänä ’rahasto’, tavoitteena on antaa unionille mahdollisuus reagoida nopeasti, tehokkaasti ja joustavasti hätätilanteisiin ja osoittaa solidaarisuutta katastrofialueiden väestöä kohtaan.

               (2)

               Rahasto ei saa ylittää 500 miljoonan euron vuotuista enimmäismäärää (vuoden 2011 hintoina), kuten neuvoston asetuksen (EU, Euratom) N:o 1311/2013 (3) 10 artiklassa säädetään.

               (3)

               Bulgaria on toimittanut rahaston varojen käyttöönottoa koskevan hakemuksen, joka koskee ankaria talviolosuhteita.

               (4)

               Kreikka on toimittanut kaksi rahaston varojen käyttöönottoa koskevaa hakemusta, jotka koskevat tulvia.

               (5)

               Komission arvion mukaan hakemukset täyttävät asetuksessa (EY) N:o 2012/2002 säädetyt edellytykset tuen myöntämiseksi rahastosta.

               (6)

               Tämän vuoksi rahaston varoja olisi otettava käyttöön hakemusten mukaisesti 16 274 765 euroa tuen myöntämiseksi Bulgarian ja Kreikan toimittamien hakemusten perusteella.

               (7)

               Määrärahoja on mahdollista kohdentaa uudelleen 2 päivänä joulukuuta 2013 tehdyn toimielinten sopimuksen 11 kohdan toisen virkkeen mukaisesti. Varainhoitovuodelle 2015 ennakkomaksuihin kohdennettuja määrärahoja on käytetty hyvin rajoitetusti tässä päätöksessä tarkasteltuja kolmea hakemusta varten, joiden osalta jäljellä oleva maksettava määrä on 14 647 288 euroa. Näin ollen käyttöön otettavien varojen koko määrä rahoitetaan kohdentamalla uudelleen Euroopan unionin yleisestä talousarviosta varainhoitovuodeksi 2015 ennakkomaksuihin saatavilla olevat määrärahat, eikä uusia määrärahoja tarvita.

               (8)

               Jotta rahaston varat saataisiin käyttöön mahdollisimman nopeasti, tätä päätöstä olisi sovellettava siitä päivästä, jona se hyväksytään,

         OVAT HYVÄKSYNEET TÄMÄN PÄÄTÖKSEN:
   1 artikla
   Euroopan unionin solidaarisuusrahaston varoja otetaan käyttöön 16 274 765 euroa maksusitoumus- ja maksumäärärahoina osana Euroopan unionin yleistä talousarviota varainhoitovuodeksi 2015.
   Tämän käyttöönoton kokonaismäärä rahoitetaan käyttämällä määrärahoja, jotka on otettu käyttöön Euroopan parlamentin ja neuvoston päätöksellä (EU) 2015/422 (4) unionin talousarviossa varainhoitovuodeksi 2015 ennakkomaksuihin käytettävissä olevasta budjettikohdasta 13 06 01. Budjettikohdan ennakkomaksuihin saatavilla olevaa määrää vähennetään vastaavasti.
   2 artikla
   Tämä päätös tulee voimaan päivänä, jona se julkaistaan Euroopan unionin virallisessa lehdessä.
   Sitä sovelletaan 6 päivästä lokakuuta 2015.

      Tehty Strasbourgissa 6 päivänä lokakuuta 2015.

            Euroopan parlamentin puolesta

            Puhemies

         M. SCHULZ

            Neuvoston puolesta

            Puheenjohtaja

         N. SCHMIT

      (1)  Neuvoston asetus (EY) N:o 2012/2002, annettu 11 päivänä marraskuuta 2002, Euroopan unionin solidaarisuusrahaston perustamisesta (EYVL L 311, 14.11.2002, s. 3).

      (2)  EUVL C 373, 20.12.2013, s. 1.

      (3)  Neuvoston asetus (EU, Euratom) N:o 1311/2013, annettu 2 päivänä joulukuuta 2013, vuosia 2014–2020 koskevan monivuotisen rahoituskehyksen vahvistamisesta (EUVL L 347, 20.12.2013, s. 884).

      (4)  Euroopan parlamentin ja neuvoston päätös (EU) N:o 2015/422, annettu 17 päivänä joulukuuta 2014, Euroopan unionin solidaarisuusrahaston varojen käyttöönotosta (EUVL L 68, 13.3.2015, s. 47).


Avis juridique important

|

32000D0633

2000/633/EY, EHTY, Euratom: Komission päätös, tehty 17 päivänä lokakuuta 2000, työjärjestyksensä muuttamisesta

Virallinen lehti nro L 267 , 20/10/2000 s. 0063 - 0066

Komission päätös,tehty 17 päivänä lokakuuta 2000,työjärjestyksensä muuttamisesta(2000/633/EY, EHTY, Euratom)EUROOPAN YHTEISÖJEN KOMISSIO, jokaottaa huomioon Euroopan yhteisön perustamissopimuksen ja erityisesti sen 218 artiklan 2 kohdan,ottaa huomioon Euroopan hiili- ja teräsyhteisön perustamissopimuksen ja erityisesti sen 16 artiklan,ottaa huomioon Euroopan atomienergiayhteisön perustamissopimuksen ja erityisesti sen 131 artiklan,ottaa huomioon Euroopan unionista tehdyn sopimuksen ja erityisesti sen 28 artiklan 1 kohdan ja 41 artiklan 1 kohdan,ON PÄÄTTÄNYT SEURAAVAA:1 artiklaMuutetaan komission työjärjestys seuraavasti:1) Lisätään 23 artiklaan kohta seuraavasti:"Komissio voi hyväksyä toimintatapojaan ja yksiköidensä toimintatapoja koskevia täydentäviä toimenpiteitä, jotka liitetään tähän työjärjestykseen."2) Liitetään tämän päätöksen liitteenä olevat toimintasäännöt hyvästä hallintotavasta työjärjestykseen.2 artiklaTämä päätös tulee voimaan 1 päivänä marraskuuta 2000.3 artiklaTämä päätös julkaistaan Euroopan yhteisöjen virallisessa lehdessä.Tehty Brysselissä 17 päivänä lokakuuta 2000.Komission puolestaPuheenjohtajaRomano ProdiLIITE"LIITETOIMINTASÄÄNNÖT HYVÄSTÄ HALLINTOTAVASTA EUROOPAN KOMISSION HENKILÖSTÖLLE SUHTEISSA YLEISÖÖNLaadukas palveluKomission ja sen henkilöstön tehtävänä on palvella yhteisön etua ja siten yleistä etua.Yleisö odottaa oikeutetusti laadukasta palvelua ja avointa, helposti lähestyttävää ja hyvin hoidettua hallintoa.Korkealaatuinen palvelu edellyttää komissiolta ja sen henkilöstöltä kohteliaisuutta, objektiivisuutta ja tasapuolisuutta.TavoiteTäyttääkseen hyvää hallintotapaa koskevat velvollisuutensa erityisesti yleisön kanssa asioidessaan komissio sitoutuu noudattamaan päivittäisessä työssään näiden toimintasääntöjen mukaista hyvää hallintotapaa.SoveltamisalaToimintasäännöt sitovat Euroopan yhteisöjen virkamiehiin sovellettavien henkilöstösääntöjen ja yhteisöjen muuta henkilöstöä koskevissa palvelussuhteen ehdoissa, jäljempänä "henkilöstösäännöt", sekä muissa Euroopan yhteisöjen virkamiehiin ja muuhun henkilöstöön sovellettavissa komission ja sen henkilöstön suhteita koskevissa säännöksissä tarkoitettua koko henkilöstöä. Kuitenkin yksityisoikeudellisessa työsuhteessa olevien henkilöiden, kansallisten viranomaisten lähettämien asiantuntijoiden, harjoittelijoiden ja muiden komission lukuun työskentelevien olisi noudatettava työssään toimintasääntöjä.Komission ja sen henkilöstön välisiä suhteita sääntelevät yksinomaan henkilöstösäännöt ja Euroopan yhteisöjen muuhun henkilöstöön sovellettavat palvelussuhteen ehdot.1. YLEISET PERIAATTEET HYVÄSTÄ HALLINTOTAVASTAKomissio noudattaa suhteissaan yleisöön seuraavia yleisiä periaatteita.LaillisuusKomissio toimii lain mukaan ja noudattaa yhteisön lainsäädännössä säädettyjä sääntöjä ja menettelyjä.Syrjimättömyys ja yhtäläinen kohteluKomissio noudattaa syrjimättömyyden periaatetta ja takaa erityisesti yhtäläisen kohtelun kaikille riippumatta kansallisuudesta, sukupuolesta, rodusta, etnisestä alkuperästä, uskonnosta tai vakaumuksesta, vammaisuudesta, iästä tai sukupuolisesta suuntautumisesta. Sen vuoksi samankaltaisten tapausten erilainen käsittely on perusteltava erikseen tapauksen erityispiirteillä.SuhteellisuusKomissio huolehtii, että toteutetut toimenpiteet ovat oikeassa suhteessa tavoitteisiin.Komissio huolehtii erityisesti, että näiden toimintasääntöjen soveltaminen ei johda hallinnollisiin tai talousarvioon kohdistuviin rasituksiin, jotka eivät ole suhteessa odotettavissa olevaan hyötyyn.YhdenmukaisuusKomission on oltava yhdenmukainen hallintotavassaan ja noudatettava tavanomaista käytäntöään. Poikkeamat tästä periaatteesta on asianmukaisesti perusteltava.2. HYVÄN HALLINTOTAVAN SUUNTAVIIVATObjektiivisuus ja tasapuolisuusHenkilöstö toimii kaikissa tilanteissa objektiivisesti ja tasapuolisesti yhteisön ja yleisen edun hyväksi. Henkilöstön jäsenet toimivat itsenäisesti komission määrittelemän politiikan rajoissa eivätkä saa koskaan antaa henkilökohtaisten tai kansallisten etujen tai poliittisen painostuksen vaikuttaa toimintaansa.Tietojen antaminen hallintomenettelyistäJos henkilö pyytää tietoja komission hallintomenettelystä, henkilöstön on huolehdittava, että tiedot toimitetaan pyytäjälle kyseiselle menettelylle asetetun määräajan kuluessa.3. TIEDOT OSAPUOLTEN OIKEUKSISTAKaikkien niiden osapuolten kuuleminen, joiden välitöntä etua asia koskeeJos yhteisön lainsäädännössä säädetään, että kaikkia asianomaisia on kuultava, henkilöstön on varmistettava, että asianomaisille annetaan tilaisuus esittää näkemyksensä.PerusteluvelvollisuusKomission päätöksessä olisi selkeästi ilmoitettava päätöksen perustelut, ja päätös olisi toimitettava kaikille asianomaisille henkilöille ja osapuolille.Päätös olisi yleensä perusteltava yksityiskohtaisesti. Jos yksittäisten päätösten yksityiskohtainen perusteleminen ei kuitenkaan ole mahdollista esimerkiksi sen tähden, että on tehty useita samankaltaisia päätöksiä, jotka koskevat hyvin monia henkilöitä, osapuolille voidaan toimittaa vakiomuotoiset ilmoitukset. Näissä vakiovastauksissa olisi ilmoitettava päätöksen tärkeimmät perustelut. Yksityiskohtaiset perustelut olisi myös toimitettava asianomaiselle, joa niitä erikseen pyytää.Velvollisuus ilmoittaa muutoksenhakumahdollisuudestaJos päätökseen voidaan yhteisön lainsäädännön mukaan hakea muutosta, tiedoksiannettavassa päätöksessä olisi selkeästi kerrottava tästä mahdollisuudesta ja siitä, miten muutosta haetaan (on ilmoitettava muutoksenhaun määräaika sekä sen henkilön tai elimen nimi ja virkaosoite, jolle muutoksenhaku on osoitettava).Tarvittaessa päätöksessä olisi mainittava mahdollisuudesta nostaa kanne Euroopan yhteisön perustamissopimuksen 230 artiklan mukaisesti ja/tai kannella Euroopan oikeusasiamiehelle perustamissopimuksen 195 artiklan mukaisesti.4. TIEDUSTELUIHIN VASTAAMINENKomission olisi vastattava tiedusteluihin asianmukaisesti ja mahdollisimman nopeasti.AsiakirjapyynnötJos asiakirja on jo julkaistu, kysyjää kehotetaan ottamaan yhteyttä Euroopan yhteisöjen virallisten julkaisujen toimiston myyntihenkilöstöön tai tiedotuskeskukseen tai muuhun vastaavaan palvelupisteeseen, kuten Eurooppa-tietopisteisiin ja eurotietokeskuksiin jne., joissa asiakirjoihin voi tutustua vapaasti. Monet asiakirjat ovat helposti saatavissa myös sähköisessä muodossa.Asiakirjojen julkisuudesta päätetään erikseen.KirjeenvaihtoEuroopan yhteisön perustamissopimuksen 21 artiklan mukaisesti komissiolle voi kirjoittaa jollakin Euroopan yhteisön virallisista kielistä ja saada vastauksen samalla kielellä.Komissiolle osoitettuun kirjeeseen on vastattava viidentoista arkipäivän kuluessa siitä, kun asiasta vastaava komission yksikkö on saanut kirjeen. Vastauksessa olisi ilmoitettava asiasta vastaavan henkilön nimi ja yhteystiedot.Jos vastausta ei voida lähettää viidentoista päivän kuluessa tai jos vastaaminen edellyttää muita toimenpiteitä, kuten muiden yksiköiden lausuntoa tai käännöstyötä, vastuuhenkilön on lähetettävä väliaikainen vastaus, jossa ilmoitetaan, mihin päivämäärään mennessä varsinainen vastaus pyritään lähettämään. Tähän päivämäärään vaikuttavat vaadittavan lisätyön lisäksi asian kiirellisyys ja monimutkaisuus.Jos vastauksen laatiminen annetaan muun kuin sen yksikön tehtäväksi, jolle alkuperäinen kirje oli osoitettu, kirjeen lähettäjälle olisi ilmoitettava sen henkilön nimi ja yhteystiedot, jonka hoidettavaksi kirje on siirretty.Näitä sääntöjä ei sovelleta asiattomiksi katsottaviin kirjeisiin, kuten toistuviin, loukkaaviin ja/tai ilman ymmärrettävää tarkoitusta oleviin kirjeisiin. Tällöin komissio varaa oikeuden olla jatkamatta tällaista kirjeenvaihtoa.PuhelinviestintäVastatessaan puhelimeen henkilöstöön kuuluvan on ilmoitettava nimensä ja yksikkönsä nimi. Soittopyyntöihin on vastattava mahdollisimman nopeasti.Henkilöstöön kuuluvan on annettava tietoja asioista, jotka kuuluvat suoraan hänen vastuualueeseensa. Muussa tapauksessa kysyjä on ohjattava oikeaan paikkaan. Tarvittaessa kysyjää olisi pyydettävä ottamaan yhteyttä vastaajan esimieheen tai vastaajan on keskusteltava esimiehensä kanssa ennen tietojen luovuttamista.Jos tiedustelu koskee asiaa, joka kuuluu vastaajan vastuualueeseen, hän ottaa selvää kysyjän henkilöllisyydestä ja tarkistaa ennen tietojen luovuttamista, onko ne jo julkistettu. Jos tietoja ei ole vielä julkaistu, vastaaja voi katsoa, että tietojen luovuttaminen ei ole yhteisön edun mukaista. Tällöin hänen olisi selitettävä kysyjälle, miksi tietoja ei voida luovuttaa, ja tarvittaessa viitattava henkilöstösääntöjen 17 artiklassa säädettyyn vaitiolovelvollisuuteen.Tarvittaessa kysyjän olisi pyydettävä vahvistamaan puhelimitse esitetty tiedustelu kirjallisena.SähköpostiHenkilöstöön kuuluvan on vastattava sähköpostiviesteihin nopeasti noudattaen suuntaviivoja puhelinviestinnästä.Kirjeen luonteisia sähköpostiviestejä on kuitenkin käsiteltävä kirjeenvaihtoa koskevien ohjeiden mukaisesti ja samoja määräaikoja noudattaen.Tiedotusvälineiden tiedustelutLehdistö- ja viestintäpalvelu vastaa komission suhteista tiedotusvälineisiin. Henkilöstöön kuuluva voi kuitenkin vastata tiedusteluun, jos se koskee teknisluontoista asiaa, joka kuuluu selkeästi hänen vastuualueeseensa.5. HENKILÖTIETOJEN JA LUOTTAMUKSELLISTEN TIETOJEN SUOJAKomission ja sen henkilöstön on noudatettava muun muassa- sääntöjä yksityisyyden ja henkilötietojen suojasta,- Euroopan yhteisön perustamissopimuksen 287 artiklan määräyksiä erityisesti liikesalaisuuden osalta,- sääntöjä rikostutkinnan luottamuksellisuudesta,- sellaisten asioiden luottamuksellisuutta, joita käsitellään henkilöstösääntöjen 9 artiklan sekä liitteiden II ja III mukaisesti perustetuissa eri komiteoissa.6. KANTELUTEuroopan komissioNäissä toimintasäännöissä esitettyjen periaatteiden rikkomisesta voidaan kannella suoraan Euroopan komission pääsihteeristölle, joka toimittaa kantelun edelleen asianomaiselle pääosastolle.Pääjohtajan tai yksikön päällikön on vastattava kantelijalle kirjallisesti kahden kuukauden kuluessa. Sen jälkeen kantelijalla on kuukausi aikaa pyytää Euroopan komission pääsihteeriä tutkimaan kantelu uudelleen. Pääsihteerin on vastattava pyyntöön kuukauden kuluessa.Euroopan oikeusasiamiesEuroopan oikeusasiamiehelle voidaan myös kannella Euroopan yhteisön perustamissopimuksen 195 artiklan ja Euroopan oikeusasiamiehen ohjesäännön mukaisesti."


title: 2012/586/EU: Euroopan parlamentin päätös, 10. toukokuuta 2012 , vastuuvapauden myöntämisestä Euroopan koulutussäätiön talousarvion toteuttamisesta varainhoitovuonna 2010

text:
               17.10.2012

               FI

               Euroopan unionin virallinen lehti

               L 286/238

         EUROOPAN PARLAMENTIN PÄÄTÖS,
   10. toukokuuta 2012,
   vastuuvapauden myöntämisestä Euroopan koulutussäätiön talousarvion toteuttamisesta varainhoitovuonna 2010
   (2012/586/EU)
   EUROOPAN PARLAMENTTI, joka

               —

               ottaa huomioon Euroopan koulutussäätiön lopullisen tilinpäätöksen varainhoitovuodelta 2010,

               —

               ottaa huomioon tilintarkastustuomioistuimen kertomuksen Euroopan koulutussäätiön tilinpäätöksestä varainhoitovuodelta 2010 sekä säätiön vastaukset (1),

               —

               ottaa huomioon neuvoston 21. helmikuuta 2012 antaman suosituksen (06083/2012 – C7-0051/2012),

               —

               ottaa huomioon Euroopan unionin toiminnasta tehdyn sopimuksen 319 artiklan,

               —

               ottaa huomioon Euroopan yhteisöjen yleiseen talousarvioon sovellettavasta varainhoitoasetuksesta 25 päivänä kesäkuuta 2002 annetun neuvoston asetuksen (EY, Euratom) N:o 1605/2002 (2) ja erityisesti sen 185 artiklan,

               —

               ottaa huomioon Euroopan koulutussäätiön perustamisesta 16 päivänä joulukuuta 2008 annetun Euroopan parlamentin ja neuvoston asetuksen (EY) N:o 1339/2008 (3) ja erityisesti sen 17 artiklan,

               —

               ottaa huomioon Euroopan yhteisöjen yleiseen talousarvioon sovellettavasta varainhoitoasetuksesta annetun neuvoston asetuksen (EY, Euratom) N:o 1605/2002 185 artiklassa tarkoitettuja elimiä koskevasta varainhoidon puiteasetuksesta 19 päivänä marraskuuta 2002 annetun komission asetuksen (EY, Euratom) N:o 2343/2002 (4) ja erityisesti sen 94 artiklan,

               —

               ottaa huomioon työjärjestyksen 77 artiklan ja liitteen VI,

               —

               ottaa huomioon talousarvion valvontavaliokunnan mietinnön sekä työllisyyden ja sosiaaliasioiden valiokunnan lausunnon (A7-0135/2012),

               1.

               myöntää Euroopan koulutussäätiön johtajalle vastuuvapauden säätiön talousarvion toteuttamisesta varainhoitovuonna 2010;

               2.

               esittää huomautuksensa oheisessa päätöslauselmassa;

               3.

               kehottaa puhemiestä välittämään tämän päätöksen ja siihen erottamattomasti kuuluvan päätöslauselman Euroopan koulutussäätiön johtajalle, neuvostolle, komissiolle ja tilintarkastustuomioistuimelle sekä huolehtimaan niiden julkaisemisesta Euroopan unionin virallisessa lehdessä (L-sarja).

            Puhemies

         Martin SCHULZ

            Pääsihteeri

         Klaus WELLE

      (1)  EUVL C 366, 15.12.2011, s. 145.

      (2)  EYVL L 248, 16.9.2002, s. 1.

      (3)  EUVL L 354, 31.12.2008, s. 82.

      (4)  EYVL L 357, 31.12.2002, s. 72.
   LIITE

      EUROOPAN PARLAMENTIN SUOSITUKSET AIEMPINA VUOSINA

               Euroopan koulutussäätiö

               2006

               2007

               2008

               2009

               Toiminta

               —

               —

                           —

                           Virastoa kehotettiin tekemään diakroninen analyysi tänä vuonna ja edeltävinä vuosina toteutetuista toimista.

                           —

                           Euroopan koulutussäätiöltä ja Euroopan ammatillisen koulutuksen kehittämiskeskukselta edellytettiin niiden toiminta-alueiden samankaltaisuuden vuoksi tiivistä yhteistyötä ja synergiaa ja kummankin johtajan toimintakertomuksessa pyydettiin antamaan säännöllisesti tietoa asiasta.

                           —

                           Oli hankala vetää suoraa yhteyttä säätiön hankkeiden tulosten ja laitosten toiminnan välille.

               Säätiötä kehotettiin esittämään vertailu vastuuvapausmenettelyn kohteena olevan vuoden ja sitä edeltävän varainhoitovuoden aikana toteutetuista toimista.

               Talousarvio- ja varainhallinto

               Säätiö ei noudattanut talousarvion esitystapaa koskevia sääntöjä: säätiö julkaisi ainoastaan maksusitoumusmäärärahat vuodelta 2006 eikä ottanut huomioon maksumäärärahoja.

               Lisätalousarviossa esitetty käyttötarkoitukseensa sidottujen tulojen määrä oli virheellinen. Määrän olisi pitänyt olla 1 200 000 euroa eikä 3 400 000 – lukuun oli virheellisesti sisällytetty käyttötarkoitukseensa sidottuja määrärahoja koskeva siirto edelliseltä varainhoitovuodelta.

               —

                           —

                           Säätiötä kehotettiin suunnittelemaan talousarviomenettelyt kurinalaisemmin, jotta voidaan välttää lukuisat määrärahasiirrot.

                           —

                           Säätiötä kehotettiin pyytämään hallitukseltaan hyväksyntä, kun siirrot ovat tarpeen, mitä edellytetään säätiön varainhoitoasetuksessa.

                           —

                           Säätiötä muistutettiin, että se on velvollinen esittämään yhteenvedon niiden tulevina varainhoitovuosina suoritettavien maksujen erääntymisaikatauluista, jotka perustuvat aiempina varainhoitovuosina tehtyihin talousarviositoumuksiin.

               Henkilöresurssit

               —

               —

                           —

                           Säätiötä kehotettiin puuttumaan rekrytointimenettelyjen heikkouksiin (ks. sisäinen tarkastus) → rekrytoinnin arviointilautakuntien on annettava riittävästi tietoa sovelletuista menettelyistä ja tuotava julki muun muassa päätösten perustelut ja päätöspäivämäärät, jotta voidaan taata menettelyjen avoimuus.

                           —

                           Virastoa kehotettiin noudattamaan neuvoston direktiiviä 2000/78/EY (1).

               —

               Sisäinen tarkastus

               —

               —

               Säätiötä kehotettiin ryhtymään toimiin toteuttaakseen 15 sisäisen tarkastuksen 27 suosituksesta, ts. ottamaan viipymättä käyttöön tietyt sisäisen valvonnan standardit (menettelyjen dokumentointia, varojen siirron valvontaa ja toimien jatkuvuutta koskevat standardit) ja tietyt henkilöstöhallinnon suositukset (henkilöstöhallintoa vuotuisissa suunnitelmissa ja toimintakertomuksissa, tavoitteiden asettelua ja henkilöstön ajankäyttöä koskevat suositukset).

               Säätiölle annettiin tunnustusta siitä, että vuonna 2009 sisäisen tarkastuksen osaston antamista kaikkiaan 15 suosituksesta oli saatettu päätökseen 11.

      (1)  EYVL L 303, 2.12.2000, s. 16.
    ---documentbreak---

               17.10.2012

               FI

               Euroopan unionin virallinen lehti

               L 286/239

         EUROOPAN PARLAMENTIN PÄÄTÖSLAUSELMA,
   10. toukokuuta 2012,
   joka sisältää huomautukset, jotka ovat erottamaton osa päätöstä vastuuvapauden myöntämisestä Euroopan koulutussäätiön talousarvion toteuttamisesta varainhoitovuonna 2010
   EUROOPAN PARLAMENTTI, joka

               —

               ottaa huomioon Euroopan koulutussäätiön lopullisen tilinpäätöksen varainhoitovuodelta 2010,

               —

               ottaa huomioon tilintarkastustuomioistuimen kertomuksen Euroopan koulutussäätiön tilinpäätöksestä varainhoitovuodelta 2010 sekä säätiön vastaukset (1),

               —

               ottaa huomioon neuvoston 21. helmikuuta 2012 antaman suosituksen (06083/2012 – C7-0051/2012),

               —

               ottaa huomioon Euroopan unionin toiminnasta tehdyn sopimuksen 319 artiklan,

               —

               ottaa huomioon Euroopan yhteisöjen yleiseen talousarvioon sovellettavasta varainhoitoasetuksesta 25 päivänä kesäkuuta 2002 annetun neuvoston asetuksen (EY, Euratom) N:o 1605/2002 (2) ja erityisesti sen 185 artiklan,

               —

               ottaa huomioon Euroopan koulutussäätiön perustamisesta 16 päivänä joulukuuta 2008 annetun Euroopan parlamentin ja neuvoston asetuksen (EY) N:o 1339/2008 (3) ja erityisesti sen 17 artiklan,

               —

               ottaa huomioon Euroopan yhteisöjen yleiseen talousarvioon sovellettavasta varainhoitoasetuksesta annetun neuvoston asetuksen (EY, Euratom) N:o 1605/2002 185 artiklassa tarkoitettuja elimiä koskevasta varainhoidon puiteasetuksesta 19 päivänä marraskuuta 2002 annetun komission asetuksen (EY, Euratom) N:o 2343/2002 (4) ja erityisesti sen 94 artiklan,

               —

               ottaa huomioon työjärjestyksen 77 artiklan ja liitteen VI,

               —

               ottaa huomioon talousarvion valvontavaliokunnan mietinnön sekä työllisyyden ja sosiaaliasioiden valiokunnan lausunnon (A7-0135/2012),

               A.

               ottaa huomioon, että tilintarkastustuomioistuin on saanut kohtuullisen varmuuden siitä, että varainhoitovuoden 2010 tilit ovat luotettavat ja tilien perustana olevat toimet ovat lailliset ja asianmukaiset;

               B.

               ottaa huomioon, että parlamentti myönsi 10. toukokuuta 2011 Euroopan koulutussäätiön johtajalle vastuuvapauden säätiön talousarvion toteuttamisesta varainhoitovuonna 2009 (5) ja vastuuvapauspäätökseen liitetyssä päätöslauselmassa se muun muassa

                           —

                           kehotti säätiötä suunnittelemaan talousarviomenettelyt kurinalaisemmin, jotta voidaan välttää lukuisat määrärahasiirrot,

                           —

                           kehotti säätiötä täyttämään velvoitteensa esittää yhteenveto maksujen erääntymisaikatauluista, jotta aiempina varainhoitovuosina tehdyt talousarviositoumukset voidaan täyttää tulevina varainhoitovuosina,

                           —

                           kehotti säätiötä pyytämään hallitukseltaan hyväksynnän, kun siirrot ovat tarpeen, mitä edellytetään säätiön varainhoitoasetuksessa;

               C.

               ottaa huomioon, että säätiön kokonaistalousarvio vuodeksi 2010 oli 19 300 000 euroa, kun se vuonna 2009 oli 20 200 000 euroa, mikä merkitsee 4,46 prosentin vähennystä;

               D.

               ottaa huomioon, että unionin alkuperäinen maksuosuus säätiön talousarvioon vuonna 2010 oli 18 282 000 euroa, kun se vuonna 2009 oli 14 772 000 euroa (6);

      Talousarvio- ja varainhallinto

               1.

               panee merkille, että unionin maksuosuus vuonna 2009 oli yhteensä 19 872 000 euroa ja että tämä summa koostui unionin alkuperäisestä maksuosuudesta, joka oli 14 772 000 euroa, sekä aiempien vuosien ylijäämän palautuksesta saadusta 5 100 000 euron määrästä; palauttaa lisäksi mieleen, että unionin alkuperäinen maksuosuus säätiölle vuodeksi 2010 oli 18 282 000 euroa; huomauttaa kuitenkin, että tähän lisättiin ylijäämän palautuksesta saadut 1 178 000 euroa, joten unionin osuus vuonna 2010 oli yhteensä 19 460 000 euroa (7);

               2.

               panee merkille, että säätiön vuotuisessa tilinpäätöksessä mainitaan, että unionin maksuosuus vuonna 2010 oli itse asiassa 19 196 840,29 euroa; panee merkille säätiön lausunnon, jonka mukaan unionin säätiölle varainhoitovuodeksi 2010 tosiasiassa myöntämä maksuosuus oli yhteensä 19 297 822 euroa eli 19 460 000 euroa, joista on vähennetty unionin luontoissuorituksena maksamat 162 178 euroa; panee merkille myös, että säätiön ilmoituksen mukaan se käytti unionilta saamastaan summasta 19 196 840,29 euroa ja palautti loput 100 981,71 euroa komissiolle;

               3.

               toteaa säätiön vuotuisen tilinpäätöksen perusteella, että sen talousarviota vuodeksi 2010 muutettiin marraskuussa 2010, jotta voitiin osittain korvata säätiön tulojen ennakoimaton väheneminen;

               4.

               panee säätiön vuotuisesta toimintakertomuksesta merkille, että sen määrärahojen sitomisaste nousi 99,9 prosenttiin (se oli 99,8 prosenttia vuonna 2009 ja 98,5 prosenttia vuonna 2008) ja maksujen toteutuma-aste oli 96,5 prosenttia (noin 90 prosenttia vuosina 2009 ja 2008);

      Määrärahasiirrot

               5.

               panee säätiön vuotuisesta toimintakertomuksesta merkille, että säätiö on laskenut määrärahasiirtojen lukumäärän 15:een vuonna 2010, kun niitä vuonna 2009 oli 33, ja siirtänyt seuraavalle varainhoitovuodelle vain 12,8 prosenttia vuonna 2010 sidotusta määrästä (17 prosenttia vuonna 2009 ja 15 prosenttia vuonna 2008);

      Poikkeusten rekisteröinti

               6.

               panee säätiön vuotuisesta toimintakertomuksesta merkille, että poikkeusrekisteriin kirjattiin 10 poikkeusta vuonna 2010, kun niitä vuonna 2009 oli 12;

               7.

               panee merkille, ettei rahoitusriski ole yhdenkään poikkeuksen kohdalla yli 50 000 euroa; panee erityisesti merkille, että poikkeusten taloudellinen arvo on yhteensä 100 183 euroa, joka on 0,53 prosenttia säätiön vuoden 2010 kokonaistalousarviosta;

      Julkiset hankinnat

               8.

               panee säätiön vuotuisesta toimintakertomuksesta merkille, että se vahvisti ulkopuolisten sopimuspuolien kanssa kahdeksan suoraa sopimusta, joihin liittyvät taloudelliset sitoumukset jäivät kaikissa tapauksissa alle 50 000 euron; panee merkille, että neuvoteltujen sopimusten arvo on yhteensä 93 575 euroa, joka on 0,50 prosenttia säätiön vuoden 2010 kokonaistalousarviosta;

      Henkilöresurssit

               9.

               panee vuotuisesta toimintakertomuksesta merkille, että säätiöllä oli henkilöstötaulukossaan vuoden 2010 lopussa 4 avointa virkaa, kun niitä vuoden 2009 lopussa oli 10;

               10.

               panee myös merkille, että säätiön henkilöstön määrä on nyt 128 ja säätiöön tuli 15 uutta työntekijää ja 10 lähti vuonna 2010;

               11.

               panee vuotuisesta toimintakertomuksesta merkille, että säätiön tehtävien hoitamista varten on käytettävissä toimia seuraavasti:

                           —

                           96 väliaikaista tointa,

                           —

                           33 sopimussuhteista ja paikallista toimihenkilöä ja

                           —

                           6 työkomennuksella olevaa kansallista asiantuntijaa;

      Toiminta

               12.

               panee vuotuisesta toimintakertomuksesta merkille, että säätiö laati tarkistetun organisaatiotason tulosindikaattorien luettelon parantaakseen tavoitteidensa tarkoituksenmukaisuutta ja mitattavuutta ja saadakseen koostettua tietoa säätiön ydintoiminnoista ja toiminnasta;

               13.

               panee lisäksi merkille, että säätiö on kehittänyt ”kojetaulu-hankkeen”, jolla pyritään varmistamaan, että sillä on käytössään keskeiset reaaliaikaiset tiedot toimintansa päivittäistä seurantaa ja varsinkin hallinnointia ja raportointia varten;

               14.

               panee lisäksi merkille, että vuoden 2010 alkupuolella toteutettiin onnistuneesti maksukiertojen riskeihin perustuva eriyttäminen, jonka yhteydessä yksinkertaistettiin vähäriskisten tapahtumien maksukiertoa;

               15.

               pitää myönteisenä, että säätiö saavutti Torinon prosessin ensimmäiselle vuodelle asetetut tavoitteet ja kunkin maan koulutus- ja ammattikoulutusjärjestelmän uudistuksesta on nyt käytössä tiivis, dokumentoitu ja kattava analyysi, jossa kartoitetaan keskeisiä toimintapolitiikan suuntauksia, haasteita ja rajoitteita sekä hyviä käytäntöjä ja mahdollisuuksia;

      Yhteistyö Euroopan ammatillisen koulutuksen kehittämiskeskuksen (Cedefop) kanssa

               16.

               panee merkille, että säätiön ja Euroopan ammatillisen koulutuksen kehittämiskeskuksen välinen yhteistyösopimus uusittiin marraskuussa 2009 kaudeksi 2010–2013; ottaa huomioon, että säätiö ja kehittämiskeskus laativat joka vuosi yhteistyönsä puitteissa yhteisen työohjelman, joka liitetään kummankin viraston työohjelmaan; pitää myönteisenä säätiön aikomusta raportoida laajemmin tämän yhteisen työohjelman täytäntöönpanosta tulevissa vuotuisissa toimintakertomuksissaan;

      Sisäinen tarkastus

               17.

               toteaa, että komission sisäinen tarkastus toimitti vuonna 2010 suunnittelua ja seurantaa koskevan tarkastuksen; toteaa erityisesti, että sisäinen tarkastus esitti kahdeksan suositusta, joista yksi luokiteltiin ”erittäin tärkeäksi” ja jonka mukaan säätiön on määriteltävä ja kuvattava selkeästi vuosisuunnittelunsa tarjoama hyöty;

               18.

               kehottaa tässä yhteydessä säätiötä keskittymään kustannustehokkaaseen raportointiin, jotta säätiön hallitus ja keskeiset sidosryhmät saavat tietoonsa seikat, joiden avulla ne voivat tarkastaa säätiön toimintaa;

               19.

               kehottaa myös säätiötä panemaan täytäntöön loput sisäisen tarkastuksen aiempien tarkastusten suosituksista;

               20.

               panee säätiön vuotuisesta toimintakertomuksesta merkille, että se on hyväksynyt sisäisen valvonnan standardeja koskevassa kehyksessä asetetut 16 tarkistettua tehokkaan hallinnon standardia;

               21.

               kiinnittää huomiota aiempien vuosien vastuuvapausmietinnöissä esittämiinsä suosituksiin, jotka on esitetty tämän päätöslauselman liitteessä;

               22.

               viittaa vastuuvapauden myöntämistä koskevaan päätökseen liittyvien muiden, luonteeltaan yleisten huomautusten osalta erillisvirastojen toiminnasta, varainhoidosta ja sen valvonnasta 10. toukokuuta 2012 antamaansa päätöslauselmaan (8).

      (1)  EUVL C 366, 15.12.2011, s. 145.

      (2)  EYVL L 248, 16.9.2002, s. 1.

      (3)  EUVL L 354, 31.12.2008, s. 82.

      (4)  EYVL L 357, 31.12.2002, s. 72.

      (5)  EUVL L 250, 27.9.2011, s. 196.

      (6)  EUVL L 64, 12.3.2010, s. 926.

      (7)  EUVL L 64, 12.3.2010, s. 927.

      (8)  Hyväksytyt tekstit, P7_TA(2012)0164 (ks. tämän virallisen lehden sivu 388).


Avis juridique important

|

31994D0277

94/277/EY: Neuvoston päätös, tehty 20 päivänä joulukuuta 1993, Euroopan talousyhteisön ja tiettyjen kolmansien maiden (Albania, Armenia, Azerbaidzan, Bulgaria, Georgia, Kazakstan, Kirgisia, Latvia, Liettua, Moldova, Mongolia, Romania, Slovakian tasavalta, Slovenia, Tadzikistan, Tsekin tasavalta, Turkmenistan, Ukraina, Uzbekistan, Valko-Venäjä, Venäjän federaatio) kansainvälistä tekstiilikauppaa koskevien sopimusten väliaikaisesta soveltamisesta

Virallinen lehti nro L 123 , 17/05/1994 s. 0001 - 0002 Suomenk. erityispainos Alue 11 Nide 31 s. 0003  Ruotsink. erityispainos Alue 11 Nide 31 s. 0003

NEUVOSTON PÄÄTÖS,tehty 20 päivänä joulukuuta 1993,Euroopan talousyhteisön ja tiettyjen kolmansien maiden (Albania, Armenia, Azerbaid Ozan, Bulgaria, Georgia, Kazakstan, Kirgisia, Latvia, Liettua, Moldova, Mongolia, Romania, Slovakian tasavalta, Slovenia, Tad Ozikistan, T Osekin tasavalta, Turkmenistan, Ukraina, Uzbekistan, Valko-Venäjä, Venäjän federaatio) kansainvälistä tekstiilikauppaa koskevien sopimusten väliaikaisesta soveltamisesta (94/277/EY) EUROOPAN UNIONIN NEUVOSTO, jokaottaa huomioon Euroopan yhteisön perustamissopimuksen ja erityisesti sen 113 artiklan sen 228 artiklan yhteydessä,ottaa huomioon komission ehdotuksen,sekä katsoo, ettäkomissio on neuvotellut yhteisön puolesta tekstiilituotteiden kauppaa koskevat sopimukset Albanian, Armenian, Azerbaid Ozanin, Georgian, Kazakstanin, Kirgisian, Latvian, Liettuan, Moldovan, Mongolian, Tad Ozikistanin, Turkmenistanin, Ukrainan kanssa, Uzbekistanin, Valko-Venäjän ja Venäjän federaationnäitä Albanian, Armenian, Azerbaid Ozanin, Georgian, Kazakstanin, Kirgisian, Latvian, Liettuan, Moldovan, Mongolian, Tad Ozikistanin, Turkmenistanin, Ukrainan kanssa, Uzbekistanin, Valko-Venäjän ja Venäjän federaation tehtyjä tekstiilituotteiden kauppaa koskevia kahdenvälisiä sopimuksia olisi sovellettava väliaikaisesti 1 päivästä tammikuuta 1993, kunnes niiden tekemiseksi tarvittavat menettelyt on saatu päätökseen, jollei kumppanimaiden vastavuoroisesta väliaikaisesta soveltamisesta muuta johdu,komissio on neuvotellut yhteisön puolesta tekstiilituotteiden kauppaa koskevan kahdenvälisen sopimuksen Slovenian tasavallan kanssa,tätä kahdenvälistä tekstiilituotteiden kauppaa koskevaa Slovenian kanssa tehtyä sopimusta olisi sovellettava väliaikaisesti 1 päivästä syyskuuta 1993, kunnes sen tekemiseksi tarvittavat menettelyt on saatu päätökseen, jollei Slovenian tasavallan vastavuoroisesta väliaikaisesta soveltamisesta muuta johdu,komissio on neuvotellut yhteisön puolesta lisäpöytäkirjat Bulgarian tasavallan, T Osekin tasavallan, Slovakian tasavallan ja Romanian kanssa tehtyihin tekstiilituotteiden kauppaa koskeviin Eurooppa-sopimuksiin,toisaalta yhteisön ja T Osekin tasavallan ja toisaalta yhteisön ja Slovakian tekstiilituotteiden kauppaa koskevien Eurooppa-sopimusten lisäpöytäkirjoja olisi sovellettava väliaikaisesti 1 päivästä tammikuuta 1993, kunnes niiden tekemiseksi tarvittavat menettelyt on saatu päätökseen, jollei kumppanimaiden vastavuoroisesta väliaikaisesta soveltamisesta muuta johdu,yhteisön ja Romanian tekstiilituotteiden kauppaa koskevan Eurooppa-sopimuksen lisäpöytäkirjaa olisi sovellettava väliaikaisesti 1 päivästä toukokuuta 1993 kunnes sen tekemiseksi tarvittavat menettelyt on saatu päätökseen, jollei Romanian vastavuoroisesta väliaikaisesta soveltamisesta muuta johdu, jayhteisön ja Bulgarian tekstiilituotteiden kauppaa koskevan Eurooppa-sopimuksen lisäpöytäkirjaa olisi sovellettava väliaikaisesti Euroopan talousyhteisön ja Bulgarian tasavallan 8 päivänä maaliskuuta 1993 allekirjoitetun väliaikaisen sopimuksen voimaantulosta lähtien, kunnes sen tekemiseksi tarvittavat menettelyt on saatu päätökseen, jollei Bulgarian tasavallan vastavuoroisesta väliaikaisesta soveltamisesta muuta johdu,ON PÄÄTTÄNYT SEURAAVAA:1 artikla Yhteisön ja Albanian, Armenian, Azerbaid Ozanin, Valko-Venäjän, Georgian, Kazakstanin, Kirgisian, Latvian, Liettuan, Moldovan, Mongolian, Uzbekistanin, Venäjän federaation, Tad Ozikistanin, Turkmenistanin ja Ukrainan tekstiilituotteiden kauppaa koskevia kahdenvälisiä sopimuksia sovelletaan väliaikaisesti 1 päivästä tammikuuta 1993, kunnes ne on muodollisesti tehty, jollei kumppanimaiden vastavuoroisesta väliaikaisesta soveltamisesta muuta johdu.Euroopan talousyhteisön ja Slovakian tasavallan tekstiilituotteiden kauppaa koskevaa kahdenvälistä sopimusta sovelletaan väliaikaisesti 1 päivästä syyskuuta 1993, kunnes se on muodollisesti tehty, jollei Slovenian tasavallan vastavuoroisesta väliaikaisesta soveltamisesta muuta johdu.Toisaalta yhteisön ja T Osekin tasavallan ja toisaalta yhteisön ja Slovakian tekstiilituotteiden kauppaa koskevien Eurooppa-sopimusten lisäpöytäkirjoja sovelletaan väliaikaisesti 1 päivästä tammikuuta 1993, kunnes ne on muodollisesti tehty, jollei kumppanimaiden vastavuoroisesta väliaikaisesta soveltamisesta muuta johdu.Yhteisön ja Romanian tekstiilituotteiden kauppaa koskevan Eurooppa-sopimuksen lisäpöytäkirjaa sovelletaan väliaikaisesti 1 päivästä toukokuuta 1993 kunnes se on muodollisesti tehty, jollei Romanian vastavuoroisesta väliaikaisesta soveltamisesta muuta johdu.Yhteisön ja Bulgarian tekstiilituotteiden kauppaa koskevan Eurooppa-sopimuksen lisäpöytäkirjaa sovelletaan väliaikaisesti Euroopan talousyhteisön ja Bulgarian tasavallan 8 päivänä maaliskuuta 1993 allekirjoitetun väliaikaisen sopimuksen voimaantulosta lähtien, kunnes se on muodollisesti tehty, jollei Bulgarian tasavallan vastavuoroisesta väliaikaisesta soveltamisesta muuta johdu,2 artikla Sopimusten ja pöytäkirjojen parafoidut tekstit ovat tämän päätöksen liitteenä.Tehty Brysselissä 20 päivänä joulukuuta 1993.Neuvoston puolestaPuheenjohtajaW. CLAES